Vegetationen i nogle Vandhuller 

 i Nordvendsyssel. 



Af 



Agnete Seidelin. 



Syd for Højen, af Tourister almindelig kaldet Gammel 

 Skagen, i det nordligste Vendsyssel findes en Del smaa Vandhuller, 

 oprindelig Tørvegrave. De ligger lidt Syd for Højen Sømærke- 

 bakke, i en Klitslette Nord for Pælebakkeklit ; samme Lavning 

 er mod Øst opdyrket, og her ligger Højen Station. En Grøft, 

 der kommer fra en Plantage mod Øst, gennemskærer Klitsletten, 

 bøjer nær Stranden mod VSV og løber ud i Skagerak eller taber 

 sig i Sandet. 



I sidste Halvdel af Juli Maaned undersøgte jeg Vegetationen 

 i hen ved en Snes af Vandhullerne, hvilket antagelig er omtrent 

 Halvdelen af den samlede Mængde, og desuden en kortere Strækning 

 af Grøften. 



Paa S. 374 — 375 findes i Tabelform en Oversigt over Vegetationen 

 i Vandhullerne og oven over denne angivet deres Størrelse og 

 Vandets Dybde i Meter, begge Dele kun efter Skøn; for to er 

 ikke Størrelsen og for tre ikke Dybden noteret. Størrelsen af de 

 enkelte Vandhuller ansloges til at ligge mellem ca. 1 m 2 og ca. 

 25 m 2 . Den anslaaede Længde og Bredde er angivet i Tabellen; 

 i enkelte Tilfælde er i Stedet derfor kun den straks anslaaede 

 Størrelse opført. 



Vandet var alle Vegne lavt, i de dybeste Huller kun ca. 0,7 m. 

 Nogle Huller var i Sommeren 1912 kun smaa Sumpe uden Vand 

 over den fugtige og bløde Bund. Flere manglede da ogsaa Hydro- 

 phyter, i andre var de til Stede, nogle Steder dog delvis i Land- 

 form ; noget bedre Livsbetingelser end nu har de formodentlig 

 haft i Forsommerens højere Vandstand. 



